jkorsvik/nowiki_second_scrape_merged huggingface dataset:
Turbopausen

Turbopausen markerer grensen i jordatmosfæren der turbulens slutter å dominere. Området under turbopausen er kjent som homosfæren, der kjemiske stoff og gasser er godt utblandet, og har mer eller mindre samme fordeling i høyden. Altså er den kjemiske sammensetningen til atmosfæren konstant under turbopausen. Området over turbopausen kalles heterosfæren, der molekylær diffusjon dominerer. Her vil den kjemiske sammensetninger til atmosfæren endrer seg med høyden. 
Turbopausen ligger like over mesopausen og i grenseområdet mellom mesosfæren og termosfæren, i en høyde på omtrent 100 km. 


== Kilder ==
AMS Glossary: Turbopause
Exaile

Exaile er et fritt musikkavspillings-program for GNU/Linux-systemer som har som mål å være lik KDEs Amarok, men basert på GTK+ istedenfor Qt-grensesnittet som Amarok bruker
Exaile er skrevet i Python og bruker pyGTK for grensensnitt. Den bruker GStreamer for lydavspilling og Mutagen for å lese/skrive metadata fra filene.


== Eksterne lenker ==
Offisielt nettsted 
(en) Exaile – kategori av bilder, video eller lyd på Commons
Saint-Clair-sur-Epte-traktaten

Saint-Clair-sur-Epte-traktaten ble signert høsten 911 mellom Frankerrikets konge Karl den enfoldige (898-922) og Rollo, vikinghærens leder. Hensikten var å samle og holde mennene fra nord, «normannerne», på deler av området Neustria og ut mot kysten, og å beskytte kong Karls kongedømme fra nye invasjoner av «nordmenn», norrøne fra Norden.
Intet dokument fra traktaten har overlevd som vitner om dannelsen av hertugdømmet Normandie, men hendelsen betraktes som et historisk faktum. Rollo var antagelig nordmannen Gange-Rolf, Rolv Ragnvaldsson (ca. 860-932), sønn av Ragnvald Mørejarl, kjent som jarlen som klippet Harald Hårfagre etter at Norge var samlet til ett rike.
I tillegg til tildelingen av land var det et krav om Rollo skulle døpes og gifte seg med Gisla, kong Karls datter utenfor ekteskap, og bli kongens vasall. Det siste punktet ble komplisert da Rollo nektet å knele foran kongen og kysse hans fot. Det ble diskutert og man kom fram til et kompromiss: Rollo grep kongen fot, men uten å knele, men han var så høy at da han løftet armen mistet kongen balansen og falt bakover.


== Litteratur ==
Baker, Timothy. The Normans. New York:MacMillan. 1966.
Dudone Sancti Quintini. De moribus et actis primorum Normanniae ducum. Lair, J. (utg.) Caen 1865.
Hattenhauer, H.: Die Aufnahme der Normannen in das westfränkische Reich. Göttingen 1990.
Bryter

Bryter kan vise til:

Bryting, en idrett
Isbryter, et fartøy som bryter opp is
Strømbryter, en elektrisk komponent som bryter en strømkrets
Jorja Fox

Jorja-An Fox (født 7. juli 1968 i New York, New York) er en amerikansk skuespiller. Hun benytter som regel navnet Jorja Fox. Hun er mest kjent for sin rolle som Sara Sidle i den amerikanske serien CSI: Crime Scene Investigation. Hun er en dedikert vegetarianer og jobber ofte med PETA for å promotere deres arbeid.
Før CSI hadde Fox mindre roller i diverse filmer og TV-serier som The West Wing og ER.


== Referanser ==


== Eksterne lenker ==
(en) Offisielt nettsted 
(en) Jorja Fox – kategori av bilder, video eller lyd på Commons 
(en) Jorja Fox på Internet Movie Database 
(fr) Jorja Fox på Allociné 
(en) Jorja Fox på AllMovie 
(en) Jorja Fox hos The Movie Database
Nøytralitetsvern

Nøytralitetsvern er militærvesenets oppsetting av forsvarsmidlene for både å kunne forsvare landet mot fiendtlige angrep, vise klart at en er nøytral og ikke er villig til selv å gå til angrep.
Det er politikerne som, gjennom regjeringsvedtak sanksjonert av Kongen, beslutter om Norge eventuelt skal delta i en krig, dersom ingen angriper og eventuelt okkuperer landet. 
Nøytralitetsvernet fungerte under Krimkrigen (1853–56) og første verdenskrig (1914–18), men forsøkene på å styre unna deltakelse i andre verdenskrig førte ikke fram. Etter at Norge ble medlem av NATO har begrepet ikke samme relevans for forsvaret av Norge.


== Referanser ==
Misantropi

Misantropi er hat eller mistro overfor menneskeheten, eller en tendens til å mislike og mistro andre mennesker. Ordet kommer fra gresk mísos (μίσος, «hat») og ánthropos (άνθρωπος, «mann», «menneske»). 
Misantropologi er det vitenskapelige studium av opprinnelsen, adferden, og den fysiske, sosiale og kulturelle utviklingen til hat mot mennesker.
Misantropi trenger ikke å medføre inhumane, antisosiale eller sosiopatiske holdninger til menneskeheten.


== Se også ==
Misologi


== Eksterne lenker ==
(en) Misanthropy – kategori av bilder, video eller lyd på Commons
Lars Hallvard Ese

Lars Hallvard Ese (født 25. juni 1952 i Balestrand) er en norsk lærer, bonde og skytter. Han ble skytterkonge i 1980.
Ese fulgte i sin far Lars L. Ese d.y. sine fotspor og ble skytterkonge da landsskytterstevnet ble arrangert i Oslo i 1980. 
Sin første store tittel tok han i 1976 da han vant landsdelskretsstevnet for Fjordane krets og ble «småkonge». Denne bedriften gjentok han også i 1983. Tre år før han ble skytterkonge, ble han skytterprins under landsskytterstevnet i 1977 på Ulven ved Bergen. Han har vært på kongelaget flere ganger.


== Andre titler ==
Skytterprins (1977)
Småkonge i Fjordane krets (1976 og 1983)
Officerspokalen (1984)


== Referanser ==


== Kilder ==
Skytterboka 2005-2006, utgitt av Det frivillige skyttervesen
Jorsett, Per (1993). Norges skytterkonger gjennom 100 år (Revidert utgave av Norges skytterkonger utgitt i 1970 utg.). Oslo: Gyldendal Norsk Forlag. ISBN 82-05-21043-8.  [Utgitt i samarbeid med Det frivillige Skyttervesen]


== Eksterne lenker ==
Det frivillige Skyttervesens hjemmesider
NRK.no Fylkesleksikon Sogn og Fjordane
Bergmus

Bergmus er en skogmusart som lever i det østlige middelhavsområdet fra Kroatia i vest, østover til Israel, Georgia og Nord-Irak. Den finnes også på noen av øyene i dette området, som Kreta, Rhodos og Kypros.
Bergmusa har en kroppslengde på 100 til 130 mm, og en hale som er 102 til 140 mm lang. Den er altså litt større enn storskogmus. Arten er lett å skille fra andre skogmus på den grå pelsen, og de lange værhårene.
I de siste åra har flere forskere argumentert for at arten bør splittes i to: Bergmusa på Balkan skal kalles Apodemus epimelas, mens de asiatiske musene fortsatt skal hete Apodemus mystacinus.


== Eksterne lenker ==
(en) Bergmus i Encyclopedia of Life 
(en) Bergmus i Global Biodiversity Information Facility 
(en) Bergmus hos Fauna Europaea 
(en) Bergmus hos ITIS 
(en) Bergmus hos NCBI 
(en) Kategori:Apodemus mystacinus – bilder, video eller lyd på Wikimedia Commons 
Apodemus mystacinus – detaljert informasjon på Wikispecies
Marco Pinotti

Marco Pinotti (født 25. februar 1976 i Bergamo, Italia) er en italiensk all-round syklist. Han vant 28 ritt som amatør før han ble profesjonell i 1999 med laget Lampre-Daikin. På den 15. etappen av Tour de France 2001 kom han på andreplass, etter belgieren Rik Verbrugghe.
I Giro d'Italia 2007 ble han nummer 2 på den sjette etappen og overtok sammenlagtledelsen. Han kjempet hardt for å beholde trøyen så lenge som mulig, men på den første fjelletappen etter at han tok trøyen ble han passert i sammendraget og falt til 9.-plass. Pinotti fortsatte å kjempe gjennom resten av Giroen, og endte til slutt på en 18.-plass sammenlagt.


== Meritter ==


== Referanser ==


== Eksterne lenker ==
(en) Marco Pinotti – kategori av bilder, video eller lyd på Commons 
(en) Marco Pinotti – Olympedia 
(en) Marco Pinotti – Sports-Reference (OL-resultater – arkivert) 
(en) Marco Pinotti – ProCyclingStats 
(en) Marco Pinotti – Cycling Archives 
(en) Marco Pinotti – Cycling Quotient 
(en) Marco Pinotti – CycleBase
Fjæremsfoss kraftverk

Fjæremsfoss kraftverk er et vannkraftverk i Nidelva i Trondheim kommune i Trøndelag. 
Kraftverket utnytter et fall på 27 meter. Turbinhallen ligger under bakken.
Midlere årsproduksjon er på 74 GWh og installert effekt er på 18 MW fra to francisturbiner. 
Kraftverket startet produksjonen i 1957. Eier var da Fjæremsfossen kommunale kraftselskap. Kraftverket ble ved kommunesammenslåingen i 1964 overtatt av Trondheim Elektrisitetsverk. 
Eier er  Statkraft, tidligere Trondheim Energi Kraft.
Bratsberg kraftverk utnytter vannet i Nidelven fra Selbusjøen/Bjørsjøen parallelt med Fjæremsfoss kraftverk.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Statkraft
Filter Nyheter

Filter Nyheter er en norsk nettavis og magasin. Den ble grunnlagt i 2016 av tidligere journalister fra Dagbladet og har som mål å tilby undersøkende journalistikk og langleste artikler egnet for deling på sosiale medier. Nettavisen finansieres av innholdsmarkedsføring (betalt innhold) og native advertising i den kommersielle nettavisen Filter partner. Nettavisen hadde i 2018 om lag fire redaksjonelle medarbeidere med Harald S. Klungtveit som ansvarlig redaktør.
Filter Nyheter er fri og uavhengig uten bindinger til organisasjoner eller politiske bevegelser, og redaktørene har ingen redaksjonelle føringer fra annonsører eller eiere. Filter Nyheter har sluttet seg til norsk presses etiske regelverk gjennom Redaktørplakaten og Vær Varsom-plakaten.  
Filter Nyheter ble 28. oktober 2020 felt i Pressens faglige utvalg for brudd på punkt 3.2 i Vær varsom-plakaten i omtale av Øyvind Eikrem.Filter Nyheter har hatt særlig fokus på ekstremisme og lanserte i august 2019 et eget nettsted om politisk ekstremisme og netthat under tittelen «Filter X». Like etter inngikk nettavisen samarbeid med redaksjonen i Expo, et svensk tidsskrift og nettsted som siden 1995 har hatt som mål å avdekke og ettergå høyreekstreme og rasistiske miljøer. Filter X var aktivt fram til 2020.
Nettavisen fikk avslag på søknad om pressestøtte i 2022.


== Referanser ==


== Eksterne lenker ==
(no) Offisielt nettsted
UNAMIR

UNAMIR er en forkortelse for United Nations Assistance Mission for Rwanda og betegner den fredsbevarende FN-styrken som var i Rwanda fra oktober 1993 og mars 1996, og under massakrene som pågikk fra april til juli 1994. 

Den bestod av 2500 belgiske, kanadiske og afrikanske FN-soldater, ledet av kanadieren general Roméo Dallaire. UNAMIRs oppgave var i første omgang å sikre at Arusha-avtalen ble holdt av begge parter, deretter å være en støtte for fredsprosessen mellom regjeringen i Rwanda, dominert av hutuer, og opprørsstyrken Front patriotique rwandais (RPF), eller «Rwandas Patriotiske Front», dominert av tutsier.
UNAMIR fikk oppmerksomhet for sin rolle, eller mangelen på en slik, på grunn av begrensningene i styrkens mandat og for dens manglende evne til å forhindre folkemordet i Rwanda og utbruddet av krigshandlingene. Oppdraget er således betegnet som en stor fiasko.


== Referanser ==


== Eksterne lenker ==
UNAMIR, United Nations, Department of Peacekeeping Operations
Øvre Leirfoss kraftverk

Øvre Leirfoss kraftverk er et vannkraftverk i Nidelva i Trondheim kommune i Trøndelag. 
Kraftverket, som ble startet i 1901, utnytter et fall på 34 meter og er et elvekraftverk. 
Midlere årsproduksjon var på 85 GWh og installert effekt 15 MW.  Det er installert tre horisontale francisturbiner. Trondhjems Elektricitetsværk og Sporvei bygget kraftverket, og produksjonen startet  i 1901.
Siden 1. januar 2009 er eieren Statkraft etter at Trondheim Energi Kraft ble del av selskapet.
2. oktober 2008 ble kraftverket erstattet av Leirfossene kraftverkI 2014 ble det ombygget til et småkraftverk for å utnytte minstevannføringen på 10 m³/s mellom Øvre og Nedre Leirfoss, parallelt med Leirfossene kraftverk og Bratsberg kraftverk. Etter ombygningen utnyttes et fall på 34 m. 
Installert kapasitet er 3,1 MW fra en francisturbin og midlere årsproduksjon 24 GWh.                 

		


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Statkraft
Video med kraftverket tatt avSettfraluften.no
Gulfotdroneflue

Gulfotdroneflue (Eristalis pertinax) er en middelsstor flue som tilhører familien blomsterfluene.  Den er blant de vanligste blomsterflueartene i Norge om sommeren. Den finnes over hele landet, men er mest vanlig i Sør-Norge.


== Utseende ==
Gulfotdroneflue er en middelsstor, brun-svart og orange flue, ca. 11-16 millimeter lang. Den kan ligne på en honningbie (Apis mellifera).  Den ligner mye på Eristalis tenax men er mindre, og hårene på øynene danner ikke markerte bånd. Alle fluer skiller seg fra bier på den korte antennen og fordi de bare har to vinger.  Bier har ganske mye lengre antenner og fire utviklede vinger.
På hodet er det to store fasettøyne. Hos hannene møtes øynene på toppen av hodet, mens det hos hunnene er en pannestripe mellom fasettøynene.
Bakkroppen er mørk-brun, med orange flekker.  Scutellum er lyst orange-brunlig og skiller seg fra det mørkere brystet.  Beina er grå-svarte.


== Levevis ==
Gulfotdroneflue kan påtreffes i hager, men særlig på gress- og blomsterenger. Den besøker blomster eller sitter og soler seg. Voksne fluer lever av nektar i blomstene.
Larvene lever i brakkvann, lever i bunnslammet, av råtnende organisk materiale. Larvene tilhører de såkalte «rottehalelarvene». De har bakkroppsspissen forlenget til et ånderør (pusterør), som kan bli lenger enn kroppen.
Alle fluer gjennomgår en fullstendig forvandling, med et puppestadium mellom stadiet som larve og voksen.


== Systematisk inndeling ==
Slekten dronefluer omfatter 18 norske arter.

Fluer (Brachycera)
Muscomorpha
høyerestående fluer [Cyclorrhapha)
Aschiza
blomsterfluer (Syrphidae)
slekt Dronefluer, (Eristalis) – 18 arter i Norge
Gulfotdroneflue Eristalis pertinax (Scopoli, 1763)


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.


== Eksterne lenker ==
(en) gulfotdroneflue i Encyclopedia of Life 
(en) gulfotdroneflue i Global Biodiversity Information Facility 
(no) gulfotdroneflue hos Artsdatabanken 
(sv) gulfotdroneflue hos Dyntaxa 
(en) gulfotdroneflue hos Fauna Europaea 
(en) gulfotdroneflue hos NCBI 
(en) Kategori:Eristalis pertinax – bilder, video eller lyd på Wikimedia Commons 
(en) Eristalis pertinax – galleri av bilder, video eller lyd på Wikimedia Commons
Nedre Leirfoss kraftverk

Nedre Leirfoss kraftverk er et vannkraftverk i Nidelva i Trondheim kommune i Trøndelag. Kraftverket utnytter et fall på 27 meter og er et elvekraftverk.
Midlere årsproduksjon var på 65 GWh og installert effekt var på 12 MW. Kraftverket ble bygget av ing. F. Selmer i armert betong for Trondhjems Elektricitetsværk og Sporvei og produksjonen startet i 1910. Det var installert tre horisontale francis turbiner.
Siden 1. januar 2009 er eieren Statkraft etter at Trondheim Energi Kraft ble del av selskapet.
2. oktober 2008 ble kraftverket erstattet av Leirfossene kraftverk og har blitt ombygget til et småkraftverk for å utnytte minstevannføringen på 10 m³/s mellom Øvre og Nedre Leirfoss, parallelt med Leirfossene kraftverk og Bratsberg kraftverk. Den årlige kraftproduksjonen i hele anlegget økte med 30 % fra 150 GWh til 193 GWh  – med samme mengde vann.

I 2014 ble det installert et nytt aggregat med vertikal francisturbin. 
Installert kapasitet er 2,4 MW og midlere årsproduksjon 21 GWh.

		


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Statkraft
MB «Mørkfos»

DS «Mørkfos» er slepebåt bygget i 1912 som byggenummer 17 ved tidligere Glommen Mekaniske verksted AS i Fredrikstad. Navnet er etter Mørkfoss, Øyerens utløp. Båten var i tjeneste på Øyeren til 1985, først for Fredrikstads Tømmerdireksjon frem til 1936. Da ble hun overtatt av Glommens fellesfløterforening og flyttet til Øyeren. Dampkjelen ble i 1939 bygget om til oljefyring. Slik gikk hun med damp frem til 1953 og hadde et mannskap på 7; skipper, to i maskinen, tre på dekk og kokke. Dampmaskinen ble i 1953 byttet ut med en 3-sylindret Wickmann diesel og navnet ble derfor endret til MB «Mørkfos». En MWM dieselmaskin ble satt inn 1966 – det er den maskinen som er i drift i dag. «Mørkfos» gikk som slepebåt og slepte tømmersopper fra Fetsund Lenser, der tømmeret var buntet (soppet), over Øyeren til Sandstangen. Her ble soppene løsnet og tømmeret fortsatte i tømmerrenner forbi Solbergfoss kraftverk, Kykkelsrud Fossumfoss kraftverk, Kykkelsrud kraftverk og Vamma kraftverk ned til det ble samlet og soppet på ny ved Glennetangen lense. «Mørkfos» var i drift frem til fløtingen i Glommavassdraget opphørte i 1985.
«Mørkfos» ble liggende uvirksom ved Fetsund lenser og forfalt. I 1994 ble det startet en venneforening som har gjort et iherdig arbeid med restaurering, så grundig at den i 2004 fikk Kulturvernprisen av Fortidsminneforeningen avd. Oslo/Akershus.


== Spesifikasjoner ==


== Kilder ==
Fet Menighetsblad nr 2 – mars 2007
MB «Mørkfos»' nettside.
Ludvig Feyling

Kirkebyggeren Ludvig Caspersen Feyling (født 24. februar 1745, død 11. mars 1818) kom som tysk håndverksgesell  fra Waldgirmes, nord for Frankfurt am Main, til Bergen på midten av 1700-tallet. Etter en mellomstasjon i Stavanger, slo han seg endelig ned i Egersund, og ble stamfar til en stor slekt.
Omkring 1785 fikk han ansvaret for en radikal ombygging og utviding av Egersund kirke. Han møtte da en nokså lavloftet langkirke, med en korsarm mot syd. Han gjorde kirken høyere, tilføyde nordre korsarm og klokketårn, og store vinduer. Da den ombygde kirke sto ferdig i 1788, var det den nest største i Rogaland med 1160 sitteplasser.
Utvendig har kirken siden beholdt Feylings arkitektur. Innvendig har det vært en stadig ombygging.
Sagbergfossen kraftverk

Sagbergfossen kraftverk er et vannkraftverk i elva Vigda i Melhus kommune i Trøndelag. Kraftverket utnytter fallet fra reguleringsmagasinet Ånøya, som er regulert med 2,4 meter.
Kraftverket startet produksjonen i 1916. Det er installert to francisturbiner.
Installert effekt er 1,2 MW. Årsproduksjon er 4 GWh.
Bekk og Strøm kjøpte virksomheten fra Chr. Salvesen & Chr. Thams's Communications Aktieselskab i 2015. CSCTCA ble kjøpt av Småkraft AS i 2022.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase

Klima og energiplan, Melhus
Melhusquizen
Postmann Pat

Postmann Pat (eng: Postman Pat) er en britisk animert (stop-motion) TV-serie for barn som har gått flere perioder på BBC siden 1981. Serien handler om den engelske postmannen Pat. Han bor og leverer post til innbyggerne i den lille landsbyen Greendale. Samtidig forsøker han å hjelpe dem når det trengs, og det er slik hans eventyr alltid begynner. Han har alltid med seg sin svarte og hvite katt, som heter Miss. Serien ble skapt av John Cunliffe. Animasjonsserien er regissert av Ivor Wood.


== Handling ==
Pat er postmann og bor i Grøndal (Greendale), der han kjører rundt i sin røde postbil og leverer post til innbyggerne. Han prøver også alltid å hjelpe dem med problemene deres, og det er slik hans eventyr alltid begynner. Hans svarte og hvite katt Miss (også kalt Jess, og tidligere kalt Mons) følger nesten alltid med ham. 


=== Figurgalleri (utvalg) ===
Postmann Pat, egentlig Patrick Clifton
Sara Clifton, Postmann Pats kone
Julian Clifton, Postmann Pats sønn
Miss/Jess/Mons, Postmann Pats katt
Fru Goggins – ansatt på postkontoret
Pastor Peter Timms - Sogneprest
Peter Fogg - Bonde på Grøndal gård
Ted Glen – altmuligmann
Frøken Rebecca Hubbard - Postman Pats venn
Alf Thompson – Bonde på Thompson Ground
Dorothy Thompson, Alfs kone
Bill Thompson, sønnen til Alf og Dorothy
Julia Pottage – bonde på Grøndal gård
Katy og Tom Pattage, tvillinger, barna til Julia
Jeff Pringle – lærer
Charlie Pringle, sønnen til Jeff
PC Arthur Selby – politimester
George Lancaster – hønsebonde
Major Forbes - Pensjonert militærsoldat
Sam Waldron – kjøpmann i blå varebil
Doktor Gilbertsen - Grøndals lege og moren til Sarah Gilbertsen
Bestemor Dryden - En eldre dame og venn av Postmann Pat
Sarah Gilbertsen - Datter av Sylvia Gilbertsen


== Norske versjoner ==
I Norge hadde Postmann Pat premiere 13. oktober  1982 på NRK. Da de første sesongene av serien ble tilpasset norske seere, leste skuespilleren Sverre Anker Ousdal inn fortellerstemmen. Den nyeste serien er dubbet på norsk. 


== Spill ==
Postmann Pat har hovedrollen i tre Amiga-spill. Det første kom ut i 1989 i sjangeren plattform og het Postmann Pat. Det andre spillet i serien var også et plattformspill og het Postmann Pat 2. Det tredje spillet var dog mer i arkadesjangeren; det kom ut i 1992 og het Postmann Pat 3.


== Referanser ==


== Eksterne lenker ==
(en) Postmann Pat på Internet Movie Database 
(no) Postmann Pat på NRK TV 
Postmann Pats nettside(engelsk)
British Film Institute Screen Online (engelsk)
Lofossen kraftverk

Lofossen kraftverk var et vannkraftverk i Loa i Melhus kommune i Trøndelag. 
Kraftverket utnyttet fallet fra reguleringsmagasinet Benna. Loa er en del av Gaulavassdraget.
Kraftverket startet produksjonen i 1914. Det er nedlagt.
Eier var TrønderEnergi.


== Kilder ==
NVE
Kleinias

Kleinias var en athener som giftet seg med Deinomake, datteren til Megakles, og ble faren til den berømte Alkibiades. Det ble sagt at han nedstammet fra Evrysakes, Ajax' sønn. Kleinias utmerket seg i slaget ved Artemisium i 480 f.Kr. Han døde i slaget ved Koronai i 447 f.Kr.
Frode Aga

Frode Aga (født 11. september 1955 i Ålvik i Hardanger) er en norsk kokk, mest kjent som TV-kokk i NRK.
Først var han kjøkkensjef ved Engebret Cafe i Oslo. 
Han var kjøkkensjef ved  Sunnfjord hotell i Førde da han i 1984 ble kåret til mest elegante fiskerett ved akvakulturmessen i Verona.  Så
meldte han i 1988 overgang til Hallingstuene på Geilo som han fremdeles driver med sin kone Berit Anne Kongsvik, som han ble kjent med
under kokkeutdannelsen i Åndalsnes.I 1995 ble han (uoffisiell) norgesmester i juging og startet samme året sitt mangeårige engasjement
som TV-kokk og historieforteller i Snurrepiperier under ledelse av Kjell Fuglehaug.  
Mellom 1998 og 2003 var han ofte i Kokkekamp under ledelse av Brita Garden, og i 2002 var han i det 1. Kvelden før kvelden med Kjell
Fuglehaug som programleder, og det var under Fuglehaug han i 2004 startet i programmet Fra loft og kjeller.  Det var Frode Aga som i episode
3 av Den store fisketuren, reiste til Zimbabwe sammen med Per Ståle Lønning, Steinar Bastesen og Yngve Hågensen.  I 2011 ble
han nominert til Ingrid Espelid Hovigs matkulturpris.
Han er storebror til kokken Jon Aga (født 1961).


== Utgivelser ==
Frode Aga, Berit Aga og Fritz Knott (foto) (2000). Frode Agas gjestemat. Cappelen.  [Vintips ved Jon Aga]
Frode Aga, Kjell Fuglehaug og Stine Woxman (2005). Fra loft og kjeller (nynorsk). Damm. 


== Referanser ==